cyanic-selkie/wikianc huggingface dataset:
Baoying
Baoying (kinesisk: 宝应县; pinyin: Bǎoyìng Xiàn) er et fylke i provinsen Jiangsu i Folkerepublikken Kina. Det er del av byprefekturet Yangzhou.
Hentai
Opphavet til erotiske spill
Sent i 1980-årene begynte erogespill å stagnere på grunn av høye priser og mangel på innovasjon innen sjangeren, som førte til at mesteparten av de nye spillene hadde uinteressant handling og inneholdt tankeløs sex. ELF ga ut Dokyusei i 1992, som et svar på kundenes misnøye med denne stagnasjonen. Dette spillet skapte en ny sjanger i seg selv, kalt «dating sims». Dokyusei var unikt sammenlignet med de andre spillene på den tiden, i og med at det ikke hadde noen fast handling; istedenfor måtte spilleren bygge opp forhold med de forskjellige jentene i spillet for å drive spillet fremover. Å bygge opp forhold med de forskjellige jentene bragte handlingen i forskjellige retninger, siden hver jente hadde hver sin bakgrunn. I tillegg måtte spilleren legge inn en del arbeid i forholdet med hver av jentene for å få muligheten til å se noe erotisk; det var ingen «lett sex» i dating sims.
Kellys Arias
Hun representerte Colombia under Sommer-OL 2016 i Rio de Janeiro, der hun ikke fullførte maratonløpet.
Baoying
Befolkningen var på 910,705 innbyggere i 1999.
Hentai
Opphavet til erotiske spill
Begrepet «visuell roman» er vagt, på både japansk og engelsk defineres sjangeren som interaktive spill drevet av en forteller og begrenset samspill med spilleren. Begrepet brukes i etterkant for å beskrive flere spill, men det var Leaf som først brukte begrepet med sin serie kalt Leaf Visual Novel Series (LVNS) med utgivelsen av Shizuku og Kizuato i 1996. Suksessen til disse to spillene ble oppfulgt av det tredje og siste spillet i serien, To Heart, som ble sluppet ut i 1997. Eroge visuelle romaner gikk i en ny retning med utgivelsen av One: Kagayaku Kisetsu e i 1998. Keys utgivelse av Kanon i 1999 ble også en stor suksess og fikk egne versjoner på diverse spillkonsoller, to mangaserier og to animeserier.
Baoying
Eksterne lenker
Offisiell hjemmeside
Hentai
Sensur
Japansk lovgivning har påvirket måten verk skildres helt siden Meiji-restaurasjonen, men de aktuelle lovene gjaldt før hentai var definert slik det er. Paragraf 175 i Japans straffelov av 1907 forbyr publikasjon av uanstendige verk. Mer spesifikt forbys avbildninger av samleie mellom menn og kvinner, i tillegg til kjønnshår. Avbildninger av kjønnsorganer i seg selv anses ikke som uanstendige. Siden publiserte verk må sensureres i henhold til disse lovene, pleier verk som dette gjelder for å sensureres gjennom å gjøre aktuelle områder i verket uklare eller å sladde dem. I 1986 brukte Toshio Maeda et smutthull i lovgivningen for å unngå sensur på sine verk, ved å avbilde sex, men istedenfor mellom en mann og en kvinne, mellom en kvinne og flere tentakler. Dette førte til at mange flere verk skildret tentakkelerotikk, i tillegg til sex med monstre, demoner, roboter og romvesen, for å unngå denne sensuren. Selv om det i vesten ikke fantes tilsvarende lover, så var det verkene som kom som et resultat av denne sensuren som ikke bare var de første som ble gitt ut i USA og Europa, men også ble de første suksessfulle utenfor Japan. I Storbritannia ble Urotsukidōji sensurert ved at flere scener med tung vold og voldtekt fra tentakler fjernet. Den amerikanske versjonen av filmen forble usensurert.
Det var også denne loven som førte til at de fleste kunstnere endte opp med å avbilde figurene sine med en minimal mengde anatomiske detaljer, i tillegg til uten kjønnshår. I 1991 ble lovene tolket mindre strengt, da Nagisa Oshima vant i en rettssak ført mot han angående filmen I Sansenes Rike. Selv om lovene ikke ble håndhevet like strengt etter 1991, gjaldt ikke denne avslappede håndhevingen for manga og anime, siden det ble ansett som å ikke være kunstneriske uttrykk.
Likevel er endringer og sensur av slike verk vanlig. Forbud er også vanlige. Versjonen av La Blue Girl gitt ut i USA endret alderen til hovedpersonen fra 16 til 18, fjernet noen sexscener med en dvergninja kalt Nin-nin, men fjernet likevel den japanske sensuren. La Blue Girl ble forbudt å selge i Storbritannia etter at BBFC nektet å gi filmen en aldersklassifikasjon. I 2011 ønsket Det liberaldemokratiske parti i Japan å forby undersjangeren lolicon.
Demografi
Ifølge Megha Hazuria Gorem, som er psykolog, fungerer hentai og andre former for tegneseriepornografi som en oppfyllet fantasi, siden i slike verk kan alle og alt se nøyaktig slik man vil ut. Narayan Reddy, som er seksolog, mener at erogespill blir lagd fordi det finnes etterspørsel etter dem, og siden de skildrer ting folk ikke tør å gjøre eller er ulovlig. Disse spillene fungerer derfor som et utløp for et undertrykket begjær.
Undersjangre
Hentai kan deles inn i flere undersjangre. To av de bredeste sjangerne deler hentai i en heteroseksuell og en homoseksuell del. Hentai som skildrer heteroseksuell sex fremkommer både i verk rettet mot et mannlig publikum og mot et kvinnelig publikum. Hentai som skildrer homoseksuell sex deles som oftest igjen opp i to sjangre: yaoi, som skildrer sex mellom menn, og yuri, som skildrer sex mellom kvinner. Både yaoi, men i mindre grad yuri, er rettet mot et publikum som har motsatt kjønn til det som skildres. Yaoi og yuri skildrer ikke alltid samleie og ofte er mykere enn vanlig hentai. Yaoi har blitt brukt mye om pornografi siden det har blitt brukt mye innen fanfiction. Definisjonen til ordet yaoi har siden blitt utvidet, siden bruken har utvidet til å omfatte anime og manga som skildrer lesber, selv om verket skildrer sex eller seksualitet i stor grad.
Hentai omfatter også flere undersjangre innen flere fetisjer og parafilier, som ofte har fått egne begreper for å bli beskrevet innen hentai. En av de største undersjangrene innenfor hentai er futanari (hermafrodittisme), som ofte skildres som en kvinne med penis eller et penislignende organ, enten istedenfor eller i tillegg til kvinnelige kjønnsorganer. Futanarifigurer har som oftest sex med andre kvinner, eventuelt være underlegne sammenlignet med menn. Det finnes likevel unntak, blant annet verkene til Yonekura Kengo, hvor futanarifigurer var overlegne sammenlignet med menn.
Poinciana (Florida)
Poinciana er en amerikansk by som ligger i Florida.
Den har og dekker et areal på 188,88 km².
Estela Navascués
Estela Navascués (født 3. februar 1981) er en spansk friidrettsutøver som konkurrerer i maraton.
Grieg (slekt)
Grieg er en norsk slekt av skotsk opprinnelse, som kom til Bergen på slutten av 1700-tallet. Slekten stammer trolig fra klanen MacGregor. Den har flere kjente personer, som komponisten Edvard Hagerup Grieg (1843–1907), skuespilleren Signe Grieg (1868–1968), forleggeren Harald Vollan Grieg (1894–1972), arkeologen, direktør ved De Sandvigske Samlinger (Maihaugen) Sigurd Jebsen Grieg (1894–1973), arkitekten Per Geelmuyden Grieg (1897–1962) og forfatteren (Johan) Nordahl (Brun) Grieg (1902–43).
Sidepropell
Sidepropell eller tunnell-thruster er en del av et fremdrifts- og styresystem for skip. Sidepropellen er en spesiell type propell som kan være innfelt i baugen eller akterenden på skroget (tunnel-thruster). Andre varianter av manøvrerings-thrustere er festet på en dreibar sokkel under skroget (azimut-thruster, azipod) eller en nedsenkbar propell ( kompassthruster, VROS eller nedsenkbar asimut) som brukes kun ved manøvrering. Manøvrerings-thrustere er viktige blant annet for at store skip skal kunne navigere i vanskelige farvann, legge til kai uten bruk av slepebåter, eller holde en fast posisjon til havs med dynamisk posisjonering.
Papyrus 1
Papyrus 1, hos Gregory-Aland merket (signum) med 1, ε 01 (von Soden), er et tidlig skrift fra Det nye testamente på gresk. Det er et papyrus manuskript med et innhold fra Matteusevangeliet. Manuskriptet er ved hjelp av dets paleografi blitt anslått til å stamme fra 200-tallet.
Det ble oppdaget i Oxyrhynchus i Egypt.
Coconut Creek (Florida)
Coconut Creek er en amerikansk by som ligger i Broward County i Florida.
Den har og dekker et areal på 31,1 km².
Kjemisk binding
En kjemisk binding er en binding mellom to eller flere atomer, ioner eller molekyler.
The Villages (Florida)
The Villages er en amerikansk by som ligger i Sumter County i Florida.
Den har og dekker et areal på 84,41 km².
Kjemisk binding
Sterke bindinger
Disse kjemiske bindingene består av intramolekylære krefter som holder atomer sammen i molekyler. Antallet elektroner som deltar i en binding er typisk to, fire, eller seks, respektivt. Antallet er ofte et partall fordi elektroner har mindre energi i par. I et gitt tilfelle vil typen sterk binding mellom atomer være avhengig av atomenes forskjeller i elektronegativitet og fordelingen av de respektive, tilgjengelige elektronene til hvert atom. Jo større forskjell i elektronegativitet mellom atomer, desto mer blir et elektron trukket til et atom i en binding; vi sier at bindingen får en større «ionisk» egenskap eller karakter (ionisk vil si at elektronene i en binding er ujevnt fordelt). Jo mindre forskjell i elektronegativitet, desto større kovalente egenskaper (jevn fordeling av elektronene) får bindingen.
Kovalente bindinger
Alle atomer ønsker å få fullt ytterskall. Mange følger oktettregelen. Det vil si at atomene har en tendens til å kombinere på en slik måte at de får 8 elektroner i ytterste skall. Dette er en tommelfingerregel for en større gruppe elementer, men gjelder ikke alle. Atomer kan oppnå et gitt antall elektroner i ytterste skall ved å gi ifra seg elektroner, ved å ta opp elektroner eller ved å dele elektroner med andre atomer.
I en kovalent binding gir ikke atomer fra seg, eller tar opp elektroner. De slår seg sammen med andre atomer og deler på elektronene. Slike bindinger skjer ofte mellom like atomer eller mellom grunnstoffer som ligger nær hverandre i periodesystemet.
La oss ta et eksempel: To oksygenatomer skal slå seg sammen og lage oksygengass, gassen har molekylformel O2. Oksygen har 6 elektroner i ytterste skall, L-skallet, og hvert oksygenatom trenger 2 elektroner ekstra for å oppfylle oktettregelen.
Polarkovalente bindinger
På samme måte som med kovalente bindinger går atomene også her sammen om å dele på elektroner. Den eneste forskjellen er at elektronparet oppholder seg nærmere det ene atomet enn det andre, slik at vi får to poler i bindingen. En negativt ladet og en positivt ladet.
La oss her også ta et eksempel: Det mest vanlige stoffet for oss mennesker inneholder nettopp en slik kovalent binding. Stoffet heter vann og består av to hydrogenatomer og ett oksygenatom. Molekylet har formelen H2O. Her trekker oksygenatomet mer på elektronparene enn det hydrogenatomene gjør, derfor blir oksygen den negative polen i vannmolekylet og hydrogen blir den positive polen.
Hva skaper forskjellen mellom kovalent og polar kovalent binding? Her er det grunnstoffenes elektronegativitet som avgjør hva slags bindingstype som gjelder mellom atomene.
Ionebindinger
En ionebinding inntreffer mellom to atomer (ofte mellom et metall og et ikke-metall) som har en differanse i elektronegativitetsverdi større enn 1,7. Det som skjer når to atomer danner en ionebinding er at det ene atomet tar opp ett eller flere elektroner fra det andre atomet, slik at begge atomene får oppfylt oktettregelen. Dette fører til at atomene får forskjellige ladninger. Det ene atomet blir positivt og det andre negativt. Denne ladningsforskjellen fører til at de «slår seg sammen» i en binding.
Eksempel på ionebinding: Natriumklorid (NaCl) har krystallformet struktur, såkalt kubestruktur. Natrium har elektronegativitetsverdi lik 0,9, forholdsvis lavt, og klor har en lignende verdi på 3,0. Differansen mellom de to er 2,1. Ut ifra dette kan vi trekke følgende konklusjon: for at kloratomet skal oppfylle oktettregelen, må det trekke vekk ett elektron fra natriumatomet. Gitt disse forutsetningene gir dette at kloratomet blir negativt og natriumatomet positivt, med ±1 i ladning
Litt enklere kan det forklares slik; natrium-atomet har ett elektron i ytterste skall. Når dette elektronet blir avgitt går natrium-atomet over til å bli et positivt natrium-ion, Na+. Klor-atomet har sju elektroner i ytterste skall og tar derfor imot dette elektronet, klor-atomet får nå åtte elektroner i ytterste skall og går over til å bli et negativt klor-ion, Cl-. Nå har man et positivt og et negativt ion, disse har en tiltrekning til hverandre og danner altså det som kalles en ionebinding, Na+Cl-, som er et salt.
Metallbindinger
Som navnet tilsier er denne bindingen mellom metaller. Bindingstypen skiller seg ut fra de ovennevnte bindingstypene ved at det i en metallbinding er mange atomer som inngår i bindingen. Metallbindingen er den svakeste av de sterke bindingene, og har ikke som en oppgave å fylle opp metallatomenes ytterste skall eller å fjerne elektroner for at atomene skal få oppfylt oktettregelen.
I et metall ligger atomene side om side, oppå hverandre og parallelt skrått overfor hverandre i tilsynelatende uendelig lange rekker. Metallene har lav ioniseringsenergi, det vil si energien det kreves for å fjerne elektroner, og derfor har metaller den egenskapen at mange atomer kan dele de ytterste elektronene.
Dipolbindinger
Dette er bindinger mellom molekyler hvor den ene positive delen av et molekyl blir tiltrukket av den negative delen av et annet molekyl. Dipolbindinger deles inn i polare dipolbindinger og upolare dipolbindinger.
Dipolbindinger mellom polare molekyler
Når et molekyl er en dipol, som for eksempel vann eller HCl, vil den ene enden av molekylet være svakt positivt ladet, mens den andre enden er svakt negativt ladet. Dette fordi enkelte atomer har en større evne til å trekke til seg elektroner. Dermed vil den positive delen av et dipol-molekyl bli tiltrukket den negative delen av et annet dipol-molekyl. Det er dette som kalles dipolbindinger mellom polare molekyler.
Dipolbindinger mellom upolare molekyler
Det kan også oppstå dipolbindinger mellom upolare molekyler. Et eksempel er mellom Br2-molekyler i flytende brom. Bromatomene har samme elektronegativitetsverdi, det vil si evne til å tiltrekke elektroner. De trekker like mye på elektronene, og molekylet blir derfor ikke en dipol. Da elektronene «svirrer» rundt atomkjernene, vil elektronene i et gitt øyeblikk være ujevnt fordelt, og vi kan tenke oss at det er flere elektroner på den ene siden av molekylet enn på den andre. På denne måten blir Br2-molekylet en midlertidig dipol. Denne midlertidige dipolen kan igjen påvirke nabomolekylene, slik at også disse blir midlertidige dipoler. Bindingene mellom slike midlertidige dipoler er svært svake. Bindingene blir imidlertid sterkere når det er flere atomer med i bindingen, og atomene har flere elektroner. Når det er flere elektroner i molekylet, blir ladningsforskyvingen større, noe som igjen gir sterke tiltrekning mellom molekylene.
Hydrogenbindinger
Mellom den positive og den negative enden av et vannmolekyl er det en svak hydrogenbinding. Den positive og negative enden tiltrekker hverandre og skaper et svakt nettverk mellom vannmolekylene. Dette gir overflatespenningen som gjør det mulig for vannløpere å «flyte» på vannet. Hydrogenbindinger en type dipolbinding. Dette er den sterkeste av de svakeste bindingene.
Helga Stene
Helga Stene (født 8. oktober 1904 på Notodden, død 2. oktober 1983 i Oslo) var en norsk pedagog og kvinnesakskvinne.
Liv og virke
Helga Stene var datter av misjonspresten John Stene og lærer Helga Thomine Stene. I 1905 flyttet Helga Stene sammen med familien til Stavanger. Der bodde hun til 1920 og tok middelskolen ved Kongsgård skole i Stavanger. Stene tok examen artium ved Trondheim katedralskole i 1923, og studerte deretter ved Universitetet i Oslo. I 1932 tok hun språklig-historisk embetseksamen. Hun vikarierte ved Ålesund offentlige høiere almenskole i årene 1932 til 1933 før hun ble dosent i norsk språk og litteratur ved universitetet i Berlin. Etter to år i Tyskland arbeidet hun et par år som universitetslektor i Sverige.
Da hun returnerte til Norge var hun i 30 år i arbeid ved høyskoler i Oslo, fra 1937 til 1966. Hun jobbet som lektor, inspektør og midlertidig rektor. Under krigen var hun engasjert i arbeidet for å hindre tyskernes nazifisering av skolen. Årene 1944 til 1945 tilbrakte hun som flyktning i Sverige, og jobbet for norske myndigheter i Stockholm. Fra 1966 til 1974 var hun inspektør ved Pedagogisk seminar i Oslo.
Stene er spesielt kjent for sitt engasjement for likestilling innen utdanningsvesenet. I 1956 presenterte hun materiale om kjønnsdiskriminering i lærebøkene, og fra 1972 var hun engasjert av Grunnskolerådet for å granske lærebøker fra likestillings- og kjønnsrollesynspunkt.
I 1949 søkte hun Norges almenvitenskapelige forskningsråd om midler til å skrive om norske kvinners krigsinnsats. Hun søkte 17 år på rad og fikk like mange avslag.
Hun var også aktiv i kvinnebevegelsen, og ble æresmedlem både i Norske Kvinners Nasjonalråd og i Internasjonal Kvinneliga for fred og frihet. I perioden fra 1938 til 1945 var hun formann i Oslo krets av Kvinnelige Akademikeres landsforbund.
Papyrus 4
Papyrus 4, hos Gregory-Aland merket (signum) (4, del av Suppl. Gr. 1120) er et tidlig skrift fra Det nye testamente på gresk. Det er et papyrusfragment med et innhold fra Lukasevangeliet ''kap. 1,58-59; 1,62-2,1; 2,6-7; 3,8-4,2; 4,29-32, 34-35; 5,3-8; 5,30-6,16''. Manuskriptet er ved hjelp av dets paleografi anslått til å stamme fra slutten av 100-tallet eller begynnelsen av 200-tallet e.Kr.
Rostockgata (Oslo)
Rostockgata (1-9, 2-68) er en gate i Bjørvika i Oslo. Den går fra Trelastgata til Operagata, mellom en av DNBs bygninger og Sameiet Barcode ABBy i Barcode. Dette er den østligste av disse tverrgatene før Kong Håkon 5.s gate.
Gaten har navn etter hansabyen Rostock. Navnet ble vedtatt i 2007.
Navnet er gjenbruk av et tidligere gatenavn fra området. Gaten Rostockergata/Rostockergaden lå omtrent i samme gateløp med samme orientering nord/syd som dagens gate. I gaten lå tre femetasjes leiegårder med 53 leiligheter, bygget i 1895, og gårdene var i NSBs eie det meste av tiden. De sto fortsatt i 1981, men var da vedtatt revet.
I 2019 ble det opprettet en skulpturpark og lekeplass i Rostockgata i regi av Kunsthall Oslo. Tiltaket oppleves som positivt for nærområdet og skaper en møteplass for de som bor, jobber og ferdes i området.
Komethale
En komethale er strømmer av støv og gass som på grunn av solens strålingstrykk og solvinden blir frigjort fra den ekstremt tynne atmosfæren (komaen) som omgir en komet.
The Hammocks (Florida)
The Hammocks er en amerikansk by som ligger i Miami-Dade County i Florida.
Den har og dekker et areal på 20,98 km².
Komethale
Strømmene av støv og gass danner hver sin adskilte hale som peker i noe ulike retninger. Halen av støv blir igjen i banen etter kometen på en slik måte at det ofte dannes en bøyd hale. Samtidig er ionehalen, som består av gass, alltid rettet bort fra solen siden den i større grad påvirkes av solvinden og det magnetiske feltet. Mens den faste kjernen oftest er mindre enn 50 km i diameter, så kan komaen være større enn solen og ionehalen har blitt observert lengre enn 1 AE (tilsvarende avstanden mellom solen og jorden). Det var fenomenet med at ionehalen alltid var rettet bort fra solen som sterkt bidro til oppdagelsen av solvinden.
Ionehalen dannes som et resultat av den fotoelektriske effekten når solens ultrafiolette stråling påvirker partikler i komaen. Når partiklene har blitt ionisert får de en positiv elektrisk ladning som i sin tur gir opphav til en «indusert magnetosfære» rundt kometen. Kometen og det induserte magnetfeltet danner et hinder for den utslyngede solvindpartiklene. Siden den relative hastigheten mellom solvinden og kometen er høyere enn lydens hastighet, dannes en sjokkbølge foran kometen i solvindens strømningsretning. I denne sjokkbølgen samles en stor mengde ioner som «trer inn» i kometen i feltlinjer og danner en ionehale.
Dersom ladingen i ionehalen er tilstrekkelig, vil de magnetiske feltlinjene trykkes sammen ved et punkt, i le av solvinden, langs ionehalen der en magnetisk omkobling inntreffer. Dette fører til at halen klippes av, og er noe som har blitt observert ved flere anledninger. Et tilfelle var 20. april 2007, da ionehalen til Enckes komet ble kuttet når kometen passerte gjennom et koronamasseutbrudd. Dette ble observert av romsonden Stereo.
Både komaen og halen belyses av solen og blir synlige fra jorden når en komet passerer gjennom det indre solsystemet. Støvet reflekterer sollyset og gassene gløder av ioniseringen. De fleste kometer er for svake til å være synlige uten hjelp av teleskop, men noen enkelte hvert tiår blir lyse nok til at man kan se de med det blotte øye. Nå og da får en komet et stort og plutselig utbrudd av gass og støv, noe som kan få størrelsen på komaen til å vokse kraftig. Dette skjedde med Holmes komet i 2007.
Christelle Daunay
Christelle Daunay (født 5. desember 1974) er en fransk friidrettsutøver som konkurrerer i maraton.
Hun representerte Frankrike under Sommer-OL 2016 i Rio de Janeiro, der hun ikke fullførte maratonløpet.
Agnoshydrus
Agnoshydrus er en slekt av biller og tilhører familiegruppen vannkalver.
Xiangshui
Xiangshui (kinesisk: 响水县; pinyin: Xiǎngshuǐ Xiàn) er et fylke i provinsen Jiangsu i Folkerepublikken Kina. Det er del av byprefekturet Yancheng.
Agnoshydrus
Utseende
Små (2-3 millimeter), bredt ovale, brunrødlige vannkalver. Dekkvingene har gjerne gulaktige tegninger.
Xiangshui
Befolkningen var på 557,302 innbyggere i 1999.
Agnoshydrus
Levevis
Disse artene lever i rennende vann.
Utbredelse
Slekten er utbredt i Sørøst-Asia (Myanmar, Vietnam, Laos, Borneo, Taiwan).
Xiangshui
Administrative enheter
Storkommuner:
Samferdsel
Kinas riksvei 204 løper gjennom området. Den løper fra Yantai i Shandong sørover til Shanghai, og er innom blant annet Lianyungang, Nantong og Taicang.
Mount Amundsen
Mount Amundsen er en nunatak som ligger øst for Denmanbreen, rundt 20 km nordøst for Mount Sandow i Wilkes Land i det australske kravområdet i Antarktis. Den ble oppdaget av den vestlige gruppen under Den australasiatiske antarktisekspedisjonen (1911–14) under Douglas Mawson, og ble navngitt av Mawson etter Roald Amundsen, den norske polfareren som ble den første til å nå Sørpolen.
MS «Finnmarken» (1956)
Historie
I løpet av andre verdenskrig gikk mange av hurtigruteskipene tapt, og eldre skip måtte settes inn i ruten som en midlertidig løsning. En gjenoppbygging av hurtigrute-flåten ble startet, og MS «Finnmarken» var det niende nybygget etter krigen. Hun var det andre hurtigruteskipet som ble bygget ved Werft Blohm & Voss. MS «Finnmarken» er utseendemessig svært likt sitt søsterskip MS «Ragnvald Jarl».
I hurtigruten
MS «Finnmarken» ble sjøsatt i begynnelsen på februar 1956, og overlevert 29. mai 1956. Skipet ble satt inn i hurtigrutetrafikk 8. juni samme år. På 60-tallet hadde skipet flere småkollisjoner med kaier, men ingen av alvorlig karakter. 10. juli 1974 grunnstøtte hun i Risøyrenna, og 30. november samme år ble MS «Finnmarken» det første hurtigruteskipet som la til ved den nye kaien i Berlevåg. Tidligere måtte passasjerer og gods benytte en ekspedisjonsbåt til og fra hurtigrutene. 27. februar 1975 mistet skipet et anker i Tromsø, og 1. nyttårsdag 1977 grunnstøtte hun ved Vadsø. 6. februar 1981 grunnstøtte skipet ved Moldøra nær Svolvær i tett snødrev og grov sjø. Passasjerene ble evakuert, og skipet kom seg av grunnen ved egen hjelp noen dager senere.
I august 1987 fusjonerte Vesteraalens Dampskibsselskab (VDS) med Ofotens Dampskibsselskab (ODS) og dannet Ofotens og Vesteraalens Dampskibsselskab (OVDS). MS «Finnmarken» fikk dermed nye skorsteinsfarger og hjemmehavn (Narvik), men beholdt navnet. I april 1988 ble skipet oppgradert for 5 millioner kroner ved verftet Blohm & Voss i Tyskland. 20. desember 1993 i Harstad ble MS «Finnmarken» erstattet av Ofotens og Vesteraalens Dampskibsselskabs nye hurtigruteskip MS «Richard With», og ble liggende i Narvik i påvente av interesserte kjøpere.
Angélo Tulik
Angélo Tulik (født 2. desember 1990 i Moulins) er en fransk syklist som fra 2012 til 2019 syklet for Europcar. Han ble fransk mester i forfølgelsesritt sammen med Jérôme Cousin, Damien Gaudin og Bryan Nauleau i 2009. Da syklet han for det franske laget Vendée U.
Han la opp etter 2019-sesongen.
Shuyang
Shuyang (kinesisk: 沭阳县; pinyin: Shùyáng Xiàn) er et fylke i provinsen Jiangsu i Folkerepublikken Kina. Det er del av byprefekturet Suqian.
Befolkningen var på 1,671,274 innbyggere i 1999.
Talorchestia cookii
Talorchestia cookii er en art i slekten Talorchestia innenfor tangloppefamilien av ordenen Senticaudata, som inngår i gruppen av amfipoder.
Trommeulveedderkopper
Trommeulveedderkopper (Hygrolycosa''' er) slekt av edderkopper i gruppen ulveedderkopper (Lycosidae).
Utseende
Trommeulveedderkopp-artene er generelt ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Systematisk inndeling
Slekten trommeulveedderkopper er en gruppe som består av arter i verden. I Norge er det registrert arter.
Drying Point
Drying Point er et nes på sørvestsiden av Borge Bay, som ligger 400 meter nordvest for Mooring Point på østsiden av Signy Island i Sør-Orknøyene. Navnet finnes på et kart basert på en kartlegging i 1927 av Borge Bay av et lag fra Discovery Investigations på «Discovery».
Lan (Lüliang)
Lan (kinesisk: 岚县; pinyin: Lán Xiàn) er et fylke i provinsen Shanxi i Folkerepublikken Kina. Det er del av byprefekturet Lüliang.
Befolkningen var 163,116 i 1999.
Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender i havnebyen Beihai i Guangxi.
Skudenes (kommune)
Skudenes på Skudeneset på Karmøy er en tidligere kommune i Rogaland fylke opprettet som Skudenes formannskapsdistrikt i 1837.
Lin (Lüliang)
Lin (kinesisk: 临县; pinyin: Lín Xiàn) er et fylke i provinsen Shanxi i Folkerepublikken Kina. Det er del av byprefekturet Lüliang.
Skudenes (kommune)
I 1849 ble distriktet delt i Skudenes og Bokn formannskapsdistrikt.
Lin (Lüliang)
Befolkningen var på 552,961 innbyggere i 1999
Skudenes (kommune)
Den 1. februar 1858 ble Skudeneshavn skilt ut som egen kommune.
Lin (Lüliang)
Kulturminner
Yijutempelet (Yiju si, 义居寺), Shanqingtempelet (Shanqing si, 善庆寺) og den tradisjonelle arkitektur i Qikou (Qikou gu jianzhuqun, 碛口古建筑群) står på Folkerepublikken Kinas liste over kulturminner.
Skudenes (kommune)
Den 1. januar 1892 ble Åkra skilt ut som egen kommune.
Den 1. januar 1965 ble Skudenes, Avaldsnes, Kopervik, Skudeneshavn, Stangaland, Torvastad og Åkra slått sammen til den nye Karmøy kommune.
Bradenton (Florida)
Bradenton er en amerikansk by som ligger i Manatee County i Florida.
Den har og dekker et areal på 44,04 km².
Papyrus 2
Papyrus 2, hos Gregory-Aland merket (signum) med (2), er et tidlig skrift fra Det nye testamente på gresk. Det er et papyrusmanuskript med et innhold fra Johannesevangeliet og på baksiden et utdrag av Lukasevangeliet på koptisk. Manuskriptet er ved hjelp av dets paleografi blitt anslått til å stamme fra 500-tallet.
Manuskriptet blir oppbevart på Museo archeologico nazionale (Inv. no. 7134) i Firenze.
Norges Curlingforbund
Norges Curlingforbund (NCF) (stiftet 21. februar 1956) er et særforbund under og medlem av Norges idrettsforbund og olympiske og paralympiske komité (NIF). NCF har kontor i Idrettens Hus på Ullevål, Oslo.
Internasjonalt er NCF medlem av World Curling Federation (WCF) og European Curling Federation (ECF), i tillegg er de også tilsluttet Royal Caledonian Curling Club.
President i curlingforbundet er Dagfinn Loen. Tidligere OL-gull vinner i curling, Pål Trulsen er generalsekretær og sportssjef.
I 2013 er det 32 aktive klubber tilknyttet forbundet og klubbene hadde tilsammen 4 500 medlemmer. De to første curlingklubbene i Norge, Oppdal Curlingklubb og Oslo Curlingklubb, ble stiftet samme dag, den 13. februar 1954.
Lonah Chemtai Salpeter
Lonah Chemtai Salpeter (født 12. desember 1988) er en kenyansk-israelsk friidrettsutøver som konkurrerer i maraton.
Hun representerte Israel under Sommer-OL 2016 i Rio de Janeiro, der hun ikke fullførte maratonløpet.
I 2020 kom hun på 12. plass på kvinnenes halvmaraton under VM i halvmaraton 2020 i Gdynia, Polen.
Hun representerte landet sitt under Sommer-OL 2020 i Tokyo, der hun ble nummer 66 i maratonløpet.
Liste over ordførere i Lillesand
Liste over ordførere i Lillesand viser navn, parti og funksjonsperiode for ordførere i Lillesand kommune.
Ofte har skiftet av ordfører skjedd ved årsskiftet, men ikke alltid.
Pinellas Park (Florida)
Pinellas Park er en amerikansk by som ligger i Pinellas County i Florida.
Den har og dekker et areal på 42,85 km².
Talorchestia capensis
Talorchestia capensis er en art i slekten Talorchestia innenfor tangloppefamilien av ordenen Senticaudata, som inngår i gruppen av amfipoder.
Forfølgelsen av Diarmuid og Gráinne
Forfølgelsen av Diarmuid og Gráinne (irsk Tóraigheacht Dhiarmada agus Ghráinne; moderne irsk Tóraíocht Dhiarmada agus Gráinne) er en irsk prosafortelling fra middelalderen som blitt bevart i flere varianter. Forfølgelse av Diarmuid og Gráinne handler om kjærlighetstrekant mellom den store krigeren Fionn mac Cumhaill, den vakre prinsessen Gráinne, og hennes elsker Diarmuid Ua Duibhne.
De bevarte tekstene er alle på moderne irsk og de tidligste tekstene er datert til sent på 1500-tallet. En referanse til et manuskript fra slutten av 1100-tallet, Leinster-boken (Lebor Laignech), antyder at den opprinnelige fortellingen ble komponert en gang rundt 1100, skjønt en del elementer kan tolkes til at fortellingen har røtter som er enda tidligere, kanskje til 900-tallet. Fortellingen er fra Fenian-syklusen i irsk mytologi. Det var en svært populær irsk romanse som antagelig var blitt inspirert av middelalderromansen om Tristan og Isolde fra 1100-tallet. Forfølgelse av Diarmuid og Gráinne har også blitt sammenlignet med en tidligere kjærlighetstriangel mellom Deirdre, Noísi og kong Conchobar mac Nessa av Ulster, kalt Longes mac nUislenn (Landflyktigheten til sønnene av Uisliu) som var en del av Ulster-syklusen. Diarmuid og Gráinne er betraktet som av ringere litterær kvalitet enn tragedien om Deirdre.
Forfølgelsen
Ved deres forlovelsesfest ble Gráinne ulykkelig over å oppdage at Fionn var langt eldre enn hennes far, og ble samtidig forelsket i Fionns kjekke kriger Diarmuid. I henhold til de muntlige versjonene oppstår forelskelsen på grunn av en magisk «kjærlighetsflekk» på hans panne som gjør ham uimotståelig. Hun ga sovemiddel til resten av gjestene og overtalte Diarmuid til å flykte sammen med henne. Han nektet først på grunn av sin lojalitet til Fionn, men ga etter da hun truet ham med geis som tvinger ham til å gå med på hennes opplegg. De skjulte seg en skog på andre siden av elven Shannon. Fionn gikk øyeblikk i gang med å følge etter dem. De unngikk ham flere ganger ved hjelp av andre krigere fra Fianna, og Aengus Óg, fosterfar av Diarmuid, som skjulte Gráinne i sin usynlighetsfrakk mens Diarmuid hoppet over hodene på sine forfølgere.
Ulike varianter fra Irland og Skottland inneholder forskjellige episoder som sender Diarmuid og Gráinne til mange ulike steder. Vanligvis nekter Diarmuid å ligge med Gráinne på grunn av sin respekt for Fionn; i en versjon erter hun ham med at vannet som spruter opp beina hennes er mer eventyrlystne enn ham er. En tilsvarende vittighet opptrer i noen versjoner av legenden om Tristan og Isolde. En annen episode beskrev hvordan den nygravide Gráinne utvikler et sug etter rognebær som voktet av den enøyde giganten Searbhán; skjønt i førstningen vennlig over de elskede, men nekter å oppgi bærene og Diarmuid må slåss med ham. Searbháns dyktighet med magi beskyttet ham mot Diarmuids dødelige våpen, men Diarmuid triumferer til sist ved å vende kjempens store jernklubbe mot ham.
Diarmuids forsoning og død
Etter mange andre eventyr og hendelser forhandlet Diarmuids fosterfar Aengus en fredsavtale med Fionn. De elskede bosetter seg i Keshcorran i grevskapet Sligo hvor de får fem barn sammen; i en del versjoner giftet Fionn seg med Gráinnes søster. Til sist organiserte Fionn en bjørnejakt i nærheten av Benbulbin og Diarmuid deltok. Det til tross for at det finnes en forutsigelse om at han skal bli drept av en bjørn. Faktisk klarte bjørnen å såre ham fatalt samtidig som Diarmuid ga bjøren det dødelige stikket. Fionn har makt til å helbrede sin dødende jaktkamerat ved ganske enkelt å la ham drikke vann fra sine hender, men han lar vannet renne ut mellom fingrene to ganger. Til sist truet Fionns sønnesønn Oscars bestefar med vold om han ikke hjalp Diarmuid. Da Fionn kom tilbake fra brønnen for tredje gang med vann var det dog for sent. Diarmuid var død.
Andre versjoner er forskjellige i henhold til Gráinnes påfølgende handlinger. I en del versjoner tar Aengus liket til sin fostersønn hjem til Brú na Bóinne. I en del andre får Gráinne sine barn til å sverge at de skal hevne sin fars død. I andre igjen sørger hun slik at hun dør selv. I ytterligere noen versjoner ble hun forsonet med Fionn og forhandlet fram en fred mellom ham og hennes sønner; eller faktisk også gikk så langt som å gifte seg med ham til sist.
Country Club (Florida)
Country Club er en amerikansk by som ligger i Miami-Dade County i Florida.
Forfølgelsen av Diarmuid og Gráinne
Innflytelse
Forfølgelse av Diarmuid og Gráinne er kjent for ha likheter med andre fortelling om kjærlighetstrekanter i irsk og europeisk litteratur. Det er et antall paralleller med fortellingen om Deirdre i Ulster-syklusen; som Gráinne var det hensikten at Deirdre skulle gifte seg med en meget eldre mann, i dette tilfellet kongen av Ulster, Conchobar mac Nessa. Isteden rømte hun med sin unge elsker Naoise som til sist ble drept etter en lang forfølgelse. Imidlertid er det mulig at de tidligste versjonene av Diarmuid og Gráinne ikke var så åpenbart lik fortellingen i Ulster-syklusen. Eksempelvis indikerer middelalderske referanser til at Gráinne faktisk ble gift med Fionn og deretter skilte seg fra ham framfor å flykte på bryllupsdagen. En annen fortelling, Scéla Cano meic Gartnáin, inkluderer en episode hvor en ung hustru forgiftet alle i sin husholdning bortsett fra den hun begjærte. Som i Diarmuid og Gráinne overbeviste hun den motvillige helten til å bli hennes elsker, og med tragisk resultat.
Country Club (Florida)
Den har og dekker et areal på 11,57 km².
Forfølgelsen av Diarmuid og Gráinne
Innflytelse
Ulike lærde har spekulert om Diarmuid og Gráinne hadde en del påvirkning på utformingen legenden om Tristan og Isolde, eksempelvis Gertrude Schoepperle i 1913. Denne fortellingen utviklet seg i Frankrike i løpet av 1100-tallet, men dens lokalisering er i Britannia. Helten Tristan ble forelsket i den irske prinsessen Isolde mens han eskorterte henne fra Irland og til Cornwall for at hun skulle bli gift med hans onkel, kong Marc av Cornwall. De begynte deres utroskap i skjulte og bak kongens rygg, men etter at de ble oppdaget skjer hendelsene relativt lik den irske fortellingen, inkludert en episode hvor de elskede oppholder seg på et skjulested, «Kjærlighetsgrotten», i en skog.
Scott O’Dell
Scott O'Dell (født 23. mai 1898 i Los Angeles, død 15. oktober 1989 i Mount Kisco i New York) var en amerikansk barnebokforfatter. Han skrev 26 ungdomsromaner, tre voksenromaner og fire faktabøker. Han skrev særlig historiske romaner fra California og Mexico.
Hans mest kjente romaner er ungdomsromanene Island of the Blue Dolphins, (1960), The King's Fifth, (1966), Black Star, Bright Dawn (1988), The Black Pearl (1967), och Sing Down the Moon (1970). Flere filmer er basert på O'Dells bøker: Island of the Blue Dolphins (1964) og The Black Pearl (1978).
På norsk finnes bøkene Solsvidde veier (1949, originaltittel Hill of the hawk), Den svarte perla (1970), Øya til dei blå delfinane (1970, på bokmål som Delfinøya 1986), Den lange ferda (1972, originaltittel Sing down the moon), Zia reiser heim (1977, originaltittel Zia) og Åleine i berghola (1983, originaltittel Sarah Bishop). Bøkene fra og med 1970 er utgitt av Norsk Barneblads forlag.
Guyana under Sommer-OL 2016
Guyana deltok under Sommer-OL 2016 i Rio de Janeiro, Brasil i perioden 5. – 21. august 2016.
Hugo Díaz Jiménez
Hugo Díaz Jiménez (født 1930 i San José, død 17. juni 2001) var en kostarikansk karikaturtegner. Han begynte karrieren sin som karttegner ved Instituto Geográfico Nacional i 1950-åra. Seinere begynte han å tegne karikaturer for Semanario Universidad og en rekke andre kostarikanske publikasjoner. Han illustrerte også en rekke bøker, deriblant Cuentos de mi tía Panchita av Carmen Lyra, Cocorí av Joaquín Gutiérrez, Una burbuja en el limbo av Fabián Dobles, Memorias de Alegría av Carlos Luis Sáenz og Pantalones Cortos av Lara Ríos.
Coral Gables (Florida)
Coral Gables er en amerikansk by som ligger i Miami-Dade County i Florida.
Den har og dekker et areal på 96,65 km².
Being for the Benefit of Mr. Kite!
«Being for the Benefit of Mr. Kite!» er et av sporene fra Beatles-albumet Sgt. Pepper's Lonely Hearts Club Band. Sangen er som vanlig signert Lennon/McCartney, men er i hovedsak skrevet av John Lennon.
Innspilling
Sangen er den mest musikalsk komplekse innspillingen på albumet Sgt. Pepper. 17. februar 1967 startet innspillingen, orgel ble lagt til 20. februar, flere orgeleffekter 28. mars, munnspill, orgel og gitar 29. mars og de siste tilleggseffekter 31. mars.
John Lennon ville skape en atmosfære av karneval og sirkus, og fortalte George Martin at han ønsket «å lukte sagflisen på gulvet». I mellompartiet eller broen høres en kakofoni av orgeltoner. Etter flere mislykkede forsøk på å skape et lydbilde som tilfredsstilte John Lennon ba George Martin teknikeren Geoff Emerick om å klippe et bånd med opptak av kjente, amerikanske marsjer spilt på dampfløyteorgel i små biter og kaste dem opp i været for etterpå å lime dem tilfeldig sammen igjen. Resultatet kan høres på platen.
17. february sang John Lennon med påtatt stemme «For the benefit of Mr. Kite» rett før Emerick får tid til å annonsere: «For the Benefit of Mr. Kite!, this is take 1», hvorpå Lennon straks svarer: «Being for the Benefit of Mr. Kite!», for å minne om tittelpreferansen fra originalplakaten. Ordvekslingen finnes på The Beatles Recording Sessions. Disc 2, spor 8 på Anthology 2.
Selv om John Lennon senere hevdet at han ikke var spesielt stolt av komposisjonen og påsto at «Jeg gikk bare gjennom følelsene» beskrev han i 1980 sangen som «ren, som et maleri, som ren akvarell».
10. serierunde i Eliteserien 2017
10. serierunde i Eliteserien i fotball for menn 2017 ble spilt mellom 20. og 22. mai.
Hemnes Båt- og Fjordfestival
Hemnes Båt- og Fjordfestival er en festival på Hemnesberget, i Helgeland, som ble arrangert for første gang i 1995. Antall besøkende varierer, men i gjennomsnitt er det ca. 4000 besøkende hvert år. Festivalen arrangeres normalt siste helgen i juni.
10. serierunde i Eliteserien 2017
Kampfakta
'''Lørdag 20. mai''' <div id="Rosenborg v Lillestrøm"> '''Søndag 21. mai''' <div id="Sarpsborg 08 v Vålerenga"> <div id="Tromsø v Strømsgodset"> '''Mandag 22. mai''' <div id="Stabæk v Viking">
Hemnes Båt- og Fjordfestival
Artister og band
Kørvan (1996), Gluntan (1998), Dænsebandet (2003), Zoo (2004), Holmsve (2005), Return (2005 og 2015), Stage Dolls (2006 og 2015), Kikki og Rosorna (2006), Rikingan (2006), The Kids (2007), FREAK (2009), The BlackSheeps (2009), A1 (2010), Dance with a Stranger (2011), Unit Five (2011), Terje Tysland (2012), Banana Airlines (2013), Henning Kvitnes (2014), D.D.E. (2014), Jonas Fjeld (2015), Angelina Jordan (2015), Postgirobygget (2016), K.M. Myrland (2016) BOINNDRAG (2023)
Dai (Xinzhou)
Dai (kinesisk: 代县; pinyin: Dài Xiàn) er et fylke i Shanxi i Folkerepublikken Kina. Det ligger i byprefekturet Xinzhou.
På grunn av sin stragiske nærhet til Den kinesiske mur hadde byen Daizhou ofte sterke garnisoner.
Kulturminner
Ayuwangpagoden (Ayuwang ta, 阿育王塔) og Bianjinglou (Bianjing lou, 边靖楼) er begge oppført på Folkerepublikken Kinas liste over verneverdig kulturarv.
Samferdsel
Kinas riksvei 108 løper gjennom fylket. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Being for the Benefit of Mr. Kite!
Inspirasjon fra en sirkusplakat
thumb|Sirkusplakaten som inspirerte John Lennon til å skrive låta. John Lennon lot seg inspirere til å skrive sangen etter en mer enn hundre år gammel sirkusplakat som han hadde hengende på veggen i sitt hjem. Sirkusplakaten reklamerte for artistene som opptrådte på Pablo Fanques sirkus.
Plakaten ble kjøpt for en billig penge i et antikvariat i Kent 31. januar 1967, hvor The Beatles oppholdt seg i Sevenoaks for å filme et reklameinnslag for sangen «Strawberry Fields Forever».
Grenada under Sommer-OL 2016
Grenada deltok under Sommer-OL 2016 i Rio de Janeiro, Brasil i perioden 5. – 21. august 2016. Den grenadinske troppen besto av syv utøvere som deltok i to ulike idrettsgrener; friidrett og svømming. Dette var niende gangen Grenada deltok i et sommer-OL. Friidrettsutøveren Kirani James var landets flaggbærer under åpningsseremonien.
30px|Svømming Svømming
Grenada mottok en universell invitasjon fra FINA om at det fikk sende to svømmere (en mann og en kvinne) til olympiaden.
Radioresepsjonen på TV
Radioresepsjonen på TV er et norsk humorprogram som gikk på NRK3 fra 2010 til 2011. Radioresepsjonen på TV var en fortsettelse av radioprogrammet Radioresepsjonen, som ble satt på pause for å begynne produksjonen av TV-serien. Programmet inneholdt mye av det samme som radioprogrammet, inkludert Radioresepsjonens postkasse, dilemma- og singer-songwriterspalten, i tillegg til flere av de samme karakterene i sketsjene.
Mottakelse
Premieren av Radioresepsjonen på TV hadde 219 000 seere, og var da det mest sette programmet på NRK3 i løpet av 2010, og det nest mest sette programmet på NRK3 noen sinne. Årsrekorden og NRK3s rekord ble slått av premieren på TV-programmet Trekant uka etter. Til tross for at Trekant hadde 416 000 seere, og ble sendt rett før Radioresepsjonen på TV, var Radioresepsjonen på TVs seertall 185 000 for episode 2. I snitt hadde serien et seertall på ca. 170 000 høsten 2010. Premieren av Radioresepsjonen på TV fikk terningkast 4 av VG, mens VG Netts lesere ga serien et snitt på terningkast 3.
Being for the Benefit of Mr. Kite!
Inspirasjon fra en sirkusplakat
Plakaten ble laget i anledning beneficeforestillingen i Rochdale tirsdag 14. februar 1843 for Mr. Kite, som må være identisk med artisten William Kite som dengang arbeidet for Pablo Fanque i tiden 1843 til 1845.
Medvirkende musikere
I tillegg laget Lennon, teknikeren Geoff Emerick og George Martin en del lydeffekter og satte sammen lydtape i loop.
The Beatles spilte aldri «Being for the Benefit of Mr. Kite!» på konserter, men den ble inkludert på repertoaret da Paul McCartney åpnet sin «Out There»-turné 4. mai 2013 i Belo Horizonte i Brasil.
Aaron Schock
Aaron Jon Schock (født 28. mai 1981 i Morris i Minnesota) er en amerikansk republikansk politiker. Han har vært valgt til Representantenes hus fra Illinois' 18. distrikt siden 2009. Valgkretsen omfatter Peoria og deler av Springfield. I mars 2015 måtte Schock trekke seg fra sitt verv på grunn av påstått misbruk av offentlige midler.
Han ble valgt inn i skolestyret i Peoria som 19-åring, etter å ha fått over 6 400 stemmer, og ble enstemmig valgt til formann som 23-åring i 2004. I 2004 ble han også valgt til Illinois' lovgivende forsamling, hvor han blant annet fikk vedtatt forslag innen utdannelse, barnevern, utskriving av legemidler, oppfølging av krigsveteraner, veiutbygging og elektronisk ID-tyveri. I 2008, 2010 og 2012 ble han valgt til Representantenes hus fra Illinois' 18. distrikt med henholdsvis 58,9, 69,1 og 74 % av stemmene. Etter å ha sittet i komiteen for småbedrifter i sin første periode, har han siden sittet i komiteer for handel og sosiale ordninger. Schock blir ansett som økonomisk konservativ og forholdsvis moderat i sosialpolitiske saker.
I februar 2015 skrev Washington Post at Schock hadde pusset opp kontorlokalene sine på skattebetalernes regning, og at interiøret var inspirert av de aristokratiske hjemmene i tv-serien Downton Abbey. Oppussingen skal ha beløpt seg til over 100,000 dollar. I tillegg ble det meldt at representanten hadde belastet det offentlige for tusenvis av dollar til private flyreiser, advokatutgifter, bilkjøp og billetter til musikk- og sportsarrangemeter, mansjettknapper, massasjer og sigarer.
Schock forsøkte innledningsvis å avfeie beskyldninger om misbruk av offentlige midler, men måtte den 17. mars 2015 kunngjøre at han ville trekke seg fra Representantenes hus i slutten av måneden. Han unngikk på denne måten å bli gransket av en føderal kommisjon. Schock kunngjorde også at han ville tilbakebetale noen av refusjonene han hadde mottatt.
Sanford (Florida)
Sanford er en amerikansk by som ligger i Seminole County i Florida.
Mikkjal Samuelsen
Mikkjal Samuelsen (født 26. august 1862 i Haldarsvík, død 4. juli 1939 samme sted) var en færøysk fisker og politiker (Sb.).
Sanford (Florida)
Den har og dekker et areal på 68,87 km².
Mikkjal Samuelsen
Etter innføringen av det kommunale selvstyret på Færøyene i 1872 ble Samuelsen formann i forstanderskapet for Norðstreymoyar prestagjalds kommuna. I 1913 ble kommunen delt, og Samuelsen fortsatte som formann i kommunestyret for Haldarsvík og Saksun frem til sin død. Han var også innvalgt på Lagtinget fra Norðurstreymoy fra 1918 til sin død i 1939. Han satt blant annet i kommisjonen som forberedte den store jordreformen på Færøyene av 1938. Han ble minnet som «temperamentsfull og skarp i replikken».
Han var sønn av husmann Sámal Joensen og hustru Katrina Malena Mikkelsen. Han var eldre bror av Færøyenes første statsminister, Andrass Samuelsen, også valgt for Sambandsflokkurin.
Avaldsnes
Avaldsnes er en tidligere kommune i Rogaland fylke, opprettet i 1837 i Stavanger amt, som Avaldsnes formannskapsdistrikt.
Politisk utvikling
Det opprinnelige Avaldsnæs med Kopervik herred ble opprettet i 1837 og omfattet som navnet tilsier også Kopervik ladested og landsogn.
16. august 1866 ble Kopervik ladested skilt ut fra Avaldsnes. Etter delingen var folketallet i Avaldsnes 4735, mens ladestedet hadde 737 innbyggere.
1. januar 1909 ble Kopervik landsogn skilt ut fra Avaldsnes. Etter delingen var folketallet i Avaldsnes 3213, mens landsognet hadde 1001 innbyggere. Kopervik landsogn endret 6. november 1920 navn til Stangaland.
1. januar 1965 ble Avaldsnes delt og innlemmet i Karmøy og Tysvær kommuner. Den vestre delen av kommunen med 4 153 innbyggere ble slått sammen med Kopervik, Skudenes, Skudeneshavn, Torvastad og Åkra kommuner til Karmøy kommune.